AKR20803 Képkártyák - biztonság

A készlet tartalma: - 34 kártya 9 x 9 cm méretben Fejlesztési célok: Balesetmegelőző és a gyermekek biztonságát elősegítő szokások kialakítása • Otthon: - Ne nyúlj a sütő ajtajához és a konnektorokhoz. - Ha mezítláb vagy, ne nyisd ki a hűtőt, és ne szárítsd a hajad mezítláb állva a fürdőszoba nedves padlóján. - Ne mássz fel a konyhai pultra; ne mássz fel egy székre vagy asztalra, hogy kiláss az ablakon vagy az erkélykorlát fölött. - Ne játssz tűzzel, és ne menj a közelébe. - Ne ugrálj az ágyon. - Csak akkor szállj be a liftbe, ha felnőtt van veled. • Közlekedés közben: - Mindig legyen rajtad becsatolt biztonsági öv az autóban. - Viselj mindig védősisakot, ha biciklizel. - Viselj védősisakot és védőfelszerelést korcsolyázás közben. - A járdán maradj a felnőtt kísérőd mellett. • Társadalmi szabályok: - Ne szemetelj. - Ne hajíts ki semmit az ablakon vagy az erkélyről. Ajánlott életkor: 3 éves kortól. A játék menete, használati javaslatok Ez egy párosító játék, meg kell találnunk az összefüggő kártyapárokat: egy-egy helyzetben mi a helyes és mi a helytelen magatartás. 17 párt rakhatunk össze, a gyerekek játszhatnak egyedül is vagy csoportokban. Ha sikerül megtalálni egy párt, a kártya hátlapján ellenőrizhető, hogy helyesen oldottuk-e meg a feladatot. A kártyák hátulján lévő szám azonos kell, hogy legyen, és egyik ábrán mosolygós, másikon szomorú arcú jelzés látható. 1. Mielőtt elkezdenénk a foglalkozást, magyarázzuk el, hogyan működik az önellenőrző rendszer. 2. Keressük meg a párokat, és ellenőrizzük a kártyák hátoldalán, hogy helyesen rendeltük össze őket. 3. Válasszuk ki a helyes magatartást mutató kártyákat, ellenőrizzük, hogy valóban a mosolygós arc van a hátukon. 4. Írjuk le szavakkal a helyes magatartásmódot. 5. Ismételjük meg a 3. és 4. lépést a helytelen magatartást mutató (hátul szomorú arcú) kártyákkal. Foglalkozások 1. Párosítás Az asztalon szétteregetett kártyákkal többféleképpen foglalkozhatunk. • Válasszon ki a gyermek találomra egy kártyát, és keresse meg a párját. • Válasszon egy helytelen viselkedést mutató kártyát, és keresse meg a hozzá tartozó helyes viselkedést. • Válasszon egy helyes viselkedést ábrázoló kártyát, és keresse meg a párját. 2. Osztályozás • Válogassa szét a kártyákat helyes és helytelen magatartás szerint. 3. Fogalmazás • A helytelen viselkedést ábrázoló kártyák alapján mondjon a gyermek tiltó mondatokat. Például: „Ne szórd a szemetet a padlóra!” • A helyes magatartást mutató képek alapján mondjon a gyermek felszólító mondatokat: „Dobd a szemetet a kukába!”

Jó szórakozást!